Všeobecné   záväzné   nariadenie

obce    R a k o v i c e 

č. 1

O  DANI  Z  NEHNUTEĽNOSTÍ 
NA  KALENDÁRNY  ROK  2011

Obec Rakovice v súlade s ustanovením § 6 ods. 2  zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, 5 a 6, § 8 ods. 2, § 12 ods. 2 a 3, § 16 ods.  2 a 3, § 17 ods. 2, 3, 4 a 7, § 20 ods. 4, § 21 ods. 2 a § 103 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje pre územie obce Rakovice toto

VŠEOBECNE ZÁVÄZNÉ NARIADENIE č.  1
o dani  z  nehnuteľností na kalendárny rok 2011 

§ 1
Základné ustanovenia

1.	Obecné zastupiteľstvo v Rakoviciach podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov rozhodlo, že v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou od 1. januára 2011 daň z nehnuteľností.

2. Toto všeobecne záväzné nariadenie upravuje podmienky určovania a vyberania dane z nehnuteľností na území obce Rakovice v zdaňovacom období roku 2011.

DAŇ Z POZEMKOV
§ 2
Základ dane

Správca dane ustanovuje na území obce Rakovice hodnotu pozemku, ktorou sa pri výpočte základu dane z pozemkov násobí výmera pozemku v m2 za:
a) orná pôda, chmeľnice, vinice a ovocné sady            0,7120 €   / m2
b) trvalé trávne porasty      			          0,0942 €   / m2
c) záhrady 					          1,32 €       / m2
d) lesné pozemky                                                           0,40 €      / m2
e) zastavané plochy a nádvoria			          1,32 €       / m2
f) stavebné pozemky				          13,27 €     / m2
g) ostatné plochy                                       	          1,32 €       / m2

§ 3
Sadzba dane

Správca dane určuje pre pozemky na území obce Rakovice ročnú sadzbu dane z pozemkov 
          a) orná pôda, chmeľnice, vinice a ovocné sady       0,45 %
          b) trvalé trávne porasty 			         0,45 %
          c) záhrady					         0,30 %
          d) lesné pozemky                                                     0,30 %
          e) zastavané plochy a nádvoria		         0,30 % 
          f) stavebné pozemky				         0,30 %
          g) ostatné plochy                                  	         0,30 %

DAŇ ZO STAVIEB
§ 4
Sadzba dane

1.	Správca dane určuje pre stavby na území obce Rakovice ročnú sadzbu dane zo stavieb za každý aj začatý m2 zastavanej plochy stavby vo výške:
a)	0,040 €  za stavby na bývanie a drobné stavby, ktoré majú doplnkovú funkciu pre hlavnú stavbu,
b)	0,070 € za stavby na pôdohospodársku produkciu, skleníky, stavby pre vodné hospodárstvo, stavby využívané na  skladovanie vlastnej poľnohospodárskej produkcie vrátane stavieb na vlastnú administratívu,
c)	0,170 €  za  stavby rekreačných a záhradkárskych chát a domčekov na individuálnu rekreáciu 
d)	0,170 €  za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov,
e)	0,500 € za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
f)	0,500 € za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
g)	0,170 €  za ostatné stavby.

2.	Správca dane určuje pre stavby uvedené v odseku 1 písmena a) a b)  tohto ustanovenia  pri viacpodlažných stavbách príplatok za podlažie  0,033 € za každé ďalšie podlažie okrem prvého nadzemného podlažia.
Správca dane určuje pre stavby uvedené v odseku 1 písmena c), d), e), f), g)  tohto ustanovenia  pri viacpodlažných stavbách príplatok za podlažie 0,170 €  za každé ďalšie podlažie okrem prvého nadzemného podlažia.

DAŇ Z BYTOV
§ 5
Sadzba dane

Správca dane na území obce Rakovice určuje ročnú sadzbu dane z bytov v bytových domoch vo výške 0,07 € za každý aj začatý m2 podlahovej plochy bytu a nebytového priestoru.

§ 6
Oslobodenie od dane 

Správca dane ustanovuje, že od dane sú oslobodené:
      a)  pozemky funkčne spojené so stavbami slúžiacimi verejnej doprave a pozemky verejne     
           prístupné ako parky alebo športoviská
b) pozemky, na ktorých sú cintoríny a  urnové háje
c) pozemky a stavby vo vlastníctve cirkvi
d) pozemky užívané školami a školskými zariadeniami

§ 7
Platenie dane

1. Správca dane na rok 2011 určuje, že vyrubená daň z nehnuteľností je splatná do 15 dní odo dňa nadobudnutia právoplatnosti platobného výmeru. 

2. Ak vyrubená ročná daň presahuje 332 €,  je splatná  v troch rovnakých splátkach:
     1. splátka - do 15 dní odo dňa nadobudnutia právoplatnosti platobného výmeru
     2. splátka – do 30. septembra 2011
        3. splátka – do 30. novembra 2011.

§ 8
Záverečné ustanovenia

1. Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie obce Rakovice č. 1 o dani z nehnuteľností na rok 2010 zo dňa 11.12.2009.

2. Obecné zastupiteľstvo obce Rakovice sa na tomto všeobecne záväznom nariadení o dani z nehnuteľnosti na rok 2011 uznieslo dňa 19.11.2010.   

§ 9
Účinnosť

Toto všeobecne záväzné nariadenie nadobúda účinnosť 1. januára 2011.

 

Návrh VZN vyvesený na úradnej tabuli v obci Rakovice dňa 03.11.2010 

VZN schválené dňa  19.11.2010

VZN vyvesené dňa  22.11.2010

                                                 	                           Dušan  D a l o š			                                                 				                                starosta  obce Rakovice